કાર્યક્રમમાં હંગામો વધતા સુરક્ષાબળ તુરંત એક્શનમાં આવ્યા હતા અને સૂત્રોચ્ચાર કરી રહેલ યુવાઓને કાર્યક્રમમાંથી બહાર કાઢવામાં આવ્યા હતા. ઉલ્લેખનીય છે કે, ચૂંટણી પહેલાં રાજ્યની ભાજપ સરકાર પાટીદાર મતદારોને પોતાની તરફ વાળવાના તમામ પ્રયત્નો કરી રહી છે. આ માટે જ થોડા દિવસો પહેલાં ગુજરાત સરકાર અને પાટીદાર સમાજના અગ્રણીઓ વચ્ચે બેઠક પણ યોજવામાં આવી હતી. આ બેઠકમાં સૌથી મહત્વનો મુદ્દો અનામત મામલે જ નિર્ણય નહોતો લઇ શકાયો. સરકારે આ બેઠકને સફળ ગણાવી હતી, જ્યારે કેટલાક પાટીદારોએ આ બેઠકને નિષ્ફળ ગણાવી હતી.